ખેર, ‘દ્રશ્યમ’ ફિલ્મનો પ્રમુખ સૂર તમને યાદ હશે. આ કાળ શબ્દોથી વાત સમજવા, પામવા કરતાં આંખથી જોઈને માનવાનો વધારે છે. તો સ્ત્રીઓ, ઉઠાવો કીબોર્ડ ‘ને માઉસ કે પછી ઉપાડો ફક્ત આંગળી અને સર્ચ કરો આ સ્ત્રીઓના ફોટા તથા વીડિયો – Ali Krieger, Christmas Abbott, Skylar Diggins, Sydney Leroux, Sarah Backman, Julia Mancuso, Alex Morgan, Jackie Perez, Allison Stokke, Whitney Miller. આ કોઈ મોડેલ્સ કે હીરોઇન્સ નથી. જુઓ, માણો ‘ને કોઈ સિરિયલ, ફિલ્મ કે જાહેરાત તમને હુકમ આપે એ પહેલાં જાતે સ્વયમને જણાવો કે ઍથ્લિટિક વિલ બી ન્યૂ બ્યુટીફૂલ, ન્યૂ સેક્સી! ખ્યાલ રહે કે અહીં ટ્રેડિશનલ કે સ્વપસંદગીની સુંદર/સેક્સીની વ્યાખ્યાનો કોઈ વિરોધ નથી. થિન હોવું એ સારું જ છે. કિન્તુ, થિન એન્ડ ટોન્ડ હોવું વધુ સારું પ્લસ કામનું છે. દા.ત. વિવિધ વસ્ત્ર પહેરવાનો લુત્ફ બહેતર રીતે ઉઠાવી શકાય. મુદ્દો તંદુરસ્તીના નેજા હેઠળ ડાયેટિંગ અને સિમ્પલ એન્ડ સ્વીટ કસરતો કરીને અંતે મર્યાદિત રહેવા સામે ખરેખર સુડોળ, શક્તિશાળી અને સાચા અર્થમાં મનુષ્યનું શરીર પ્રાપ્ત કરવાનો છે.